**Ko te lahi onā leo, ko te lahi foki ia onā filifiliga: Toe māfaufau ki nā faigāpālota mō nā komiti fakatonu a nā ākoga | Fakamatalaga mō te kaufaigāluega**

**Aiheā te fehili atu ai kimātou ke fakailoa mai hō lagona?**

E manakomia e kimātou tau fehoahoani ke fakamautinoa ko nā faigāpālota mō nā komiti fakatonu o nā kura ma nā ākoga e lelei mō koe.

Ko nā komiti fakatonu o nā ākoga ma nā kura e tāua lahi lele te lātou gāluega ke lelei nā akoakoga ma te ola lelei o tamaiti ākoga. E mafai e nā mātua uma lele, te kaufaigāluega, ma nā tamaiti ākoga i te tauhaga 9 ma luga atu oi filifili ni hui ki te lātou kura pe ko te komiti fakatonu.

E tāua te hololelei o te fakagāhologa o te fakataunukuga o te faigāpālota mō nā tino pālota uma ma nā ākoga i nā komiuniti. Ko te tūlaga hemanuia e iei, e kitātou iloa e hē ko te tūlaga ia e iei auā:

* E hē tutuha te fuainumela o nā tino pālota i loto o nā ākoga;
* Ko te tūlaga e iei ai te fakatinoga o nā faigā pālota i te taimi nei kua māfua ai te fakahētonu o iētahi komiti fakatonu ona ko te hē kātoa atu ō iētahi atunuku; ma
* Ko iētahi tamaiti e kilātou lagona e hē lava hō latou leo i nā tonu fai a te ākoga.

Ko kimātou e fofou ke tokalahi ni mātua, faiākoga, ma nā tamaiti ākoga ke auai ki nā faigāpālota a te komiti fakatonu. Ko kimātou e fakamoemoe ko nā fuafuaga mō nā fehuakiga e vēia ona fakamatala mai i lalo kā fakafaigofie ai ia tagata ke auai. Ka mafai foki ke fehoahoani tēnā ki nā komiti fakatonu ke kitea lelei atu ai ālatou tamaiti ākoga ma nā ākoga a nā komiuniti.

**Ke fehoahoaniga mai koutou ki te faiga o nā tonu e uiga ki te fakaleleiga o nā faigāpālota o te komiti fakatonu, ko kimātou e fakatālohaga atu ke faitau nā fuafuaga mō nā fehuiakiga ma tali mai nā fehili i lalo.**

***Ko nā fehuiakiga mō nā māfaufauga tāua: I te kua tuku atu te āvanoa ki nā kura ma nā ākoga ke takitaki ni iētahi pe ko nā faigā pālota uma ke fakaaogā ai te neti fakaaogā ai te faiga fakailekitelonoki (electronically), e auala i nā fonotaga (hui) pe ko te faiga lava e iei i te taimi nei***

I te taimi nei, kāfai e pā ki te taimi e filifili ai he hui o te kaufaigāluega, e maua e koe he fakaaliga pe kitea e koe ni fakaaliga takamilo i te faleākoga te faleākoga, ke fakailoa atu ke iloa e koe ma pe ko āfea te filifili ai he hui mō te kaufaigāluega.

Ko kimātou e hē māfaufau ke fakaheai te auala e fai ai na mea i te taimi nei. Kae ko kimātou e mafaufau agai ke tuku atu o he āvanoa ki nā kura ma nā ākoga ke fakatino ai he vāega pē ko nā vāega uma mō nā **faigāpālota fakailekitelonoki pe fakataunuku i nā hui.** Ko te auala tēnei, e mafai ai e nā ākoga ke filifili te auala e lelei mō te lātou kaufaigāluega.

|  |
| --- |
| Fehili 1: E fetaui mō koe te auala e fakatino ai nā faigāpalota mō nā komiti fakatonu o nā ākoga tēia e fakaaogā i te taimi tēnei? Kāfai io, i ni auala vehea? Kāfai e hēai, ko heā te hē fetaui mō koe? Fehili 2: Ko ni faiga vēhea te mafai ai ke fakalelei lahi atu ai te fakatinoga o nā faigāpālota ke fetaui mō Māori, Pahefika, Muhalami, Ahia, tagata hulufaki, tagata malaga mai atunuku kehe, ma nā komiuniti hē kātoatoa lelei te mālohi? |

Faigāpālota fakailekitelonoki (Electronic elections)

Ko matou kua māfaufau ki nā kura ma nā ākoga ke fai a lātou pālota fakailekitelenoki. Ko tona uigā ko nā kura ma nā ākoga kua mafai ke fakaaogā nā imeli, apps ma nā kupega ke fakatino ai nī vāega pe ko nā vāega uma o ā lātou faigāpalota fakailekitelonoki.

|  |
| --- |
| Fehili 3a: Heā tō māfaufau e uiga ki nā mea e lelei ai te fakatino o nā faigāpālota fakailekiterenoki? Fehili 3b: Heā hō manatu ki nā mea e hē lelei ai te fakatino o nā faigāpalota i te fakailekitelenoki?Fehili 3c: Ko heā te mea e fakamoemoe koe ke fai e tē ākoga ke malu puipuia ma haogalēmū ai tau pepa pālota? |

Ko nā faigāpālota i nā Hui

Ko kimātou foki e māfaufau ke fakaaogā nā hui pe ko nā fonotaga māopōopōga a nā kura ma nā ākoga ke fakataunuku ai nā faigāpālota mō a lātou komiti fakatonu. Ko tona uiga ko nā kura ma nā ākoga ka fai a lātou fonotaga (hui) e mafai ke fakailoa fakapitoa mai ai te fakavae o a lātou ākoga (school kaupapa) ma nā vāega tāua mō kilātou.

|  |
| --- |
| Fehili 4a: Ko heā hō manatu ki nā mea e lelei ai te faigāpālota faka-fonotaga?Fehili 4b: Ko heā hō manatu ki nā tūlaga e lelei ai te faigāpālota faka-fonotaga? |

***Fuafuaga mō nā fehuiakiga: Fakatalanoaga mā kaufaigāluega***

Ke fakamautinoa ko nā ākoga e filifili e kilātou nā fakagāhologa faigāpālota e lelei mō tagata uma, ko kimātou e māfaufau ke fakailoa ki nā komiti fakatonu ke fehokotaki ki nā ākoga o nā komiuniti (e aofia ai ia mātua ma kāiga), tamaiti ākoga (tauhaga 9 ma luga atu), ma te kaufaigāluega pe heā te fofou ki ei ki te faiga o nā faigāpālota mō te komiti fakatonu.

|  |
| --- |
| Fehili 5: E manatu koe e tatau nei nā ākoga ke fakatalanoa nā tino pālota ma nā ākoga o nā komiuniti ki te fakatinoga o te faigāpālota e fetaui mō kilātou? Kafai io, aiheā? Kafai e hēai, aiheā? |

***Ko te fakailoamaiga o he polokalame pukupuku atu mō te faigāpālota a te kaufaigāluega***

I te taimi nei, e tuha ma te 63 ia aho kua fakatūlagagia mō te faigāpālota a te kaufaigāluega, venā nā palota fakapitoa. E kimātou iloa ko iētahi komiti fakatonu e fofou ke fakatumu vave he āvano mō he faiākoga i hē taimi kē vave atu na ilō te polokalame eiei ai i te taimi nei. Ko te mea ia, ko kimātou e māfāufāu ke faitaki kite taki māhina te loa o te polokalame o nā pālota fakapitoa mō te kaufaigāluega.

|  |
| --- |
| Fehili 6: E malie koe ki te polokalame fou taki-mahina mō nā faigāpālota fakapitoa mō te kaufaigāluega? Kafai io, aiheā? Kafai e hēai, aiheā? |

***Fuafuaga mō te fehuiakiga: Ko te toe fakafougia o nā tūlaga mō te tōfia ma te filifilia o nā komiti fakatonu***

Ko nā hui o nā komiti fakatonu fakaopoopo e mafai i nā tahi taimi ke filifilia pe tōfia ki loto o te komiti fakatonu. Ko te tulāfono e lihi mai ai nā tūlaga e tatau ke kikila totoka ki ei kāfai e fakataunuku te mea tēnei.

Talu ai ona ko iēnei tūlaga nā fakavae i he taimi kua tamā mataloa atu, na iei hē manatu e tatau lava ke toe fakafou kāfai la e filifili mai ni hui fakaopoopo, ke manatua e te komti fakatonu te tukutukuga ki ona tiute ki te Tiriti o Waitangi ma te manakoga ke mātea atu nā kāiga o te ākoga ma te komiuniti. Mō he fakatakitakiga, ko nā tūlaga mō te filifiliga kua tatau ke fakafou ke fakapatino ai te mea e pito hili ma tatau ke fai, ko nā komiti fakatonu e tatau ke toe kikila lelei ki:

* Tamaiti ākoga Māori ma nā ākoga o te komiuniti o Māori, aofia ai nā iwi ma nā hapū;
* Ko tamaiti ākoga e hē kātoatoa te mālohi ma te lātou komiuniti; ma
* Ko Teine ma Tama, na faigāpaaga kehekehe (sexualities) ma fāfāfine pe fāfātama o tamaiti o te ākoga ma te komiuniti a te ākoga.

|  |
| --- |
| Fehili 7: E kau koe ko te tūlaga mō te filifiliga mō te tōfia o nā hui mō te komiti fakatonu e tatau ke toe fakafou i te auala tēnei? Kafai io, aiheā? Kafai e hēai, aiheā? |

**Ko iētahi fuafuaga mō nā fehuiakiga**

Ko kimātou foki e mafāufāu ki ni iētahi fehuiakiga, ei loto nā fakamaninoga ki nā fakagāhologa o nā āvanoa hē tūmau, ko te faiga o ni fehuiakiga ke fakamālohia ai te auai ma te leo o tamaiti ākoga, ma iētahi tamā hūiga fakatekinikale. E mafai koe ke faitau ki ni iētahi fuafuaga mō ni fehuakiga i [kinei](https://conversation.education.govt.nz/conversations/education-and-training-amendment-bill/proposed-changes-to-school-board-elections/).

**E vēhea o na fai hō leo**

Ko nā māliliega ki nā fuafuaga iēnei e taupunia i te aho 16 Iuni. Ka fia fai ni ō manatu fano ki te [Education Consultation](https://consultation.education.govt.nz/education/more-choices-more-voices-rethinking-school-board-e/), imeli ki te legislation.consultation@education.govt.nz pe tuhi ki te:

Education Consultation

Ministry of Education

PO Box 1666

Wellington 6140

Fakamolemole mātau mai ko tau māliliega e mata e fakailoa mai i lalo o te Tūlāfono mō nā Fakamatalaga Āloakia (Official Information Act).